**Pabalsts veselības aprūpei**

Sociālais dienests piešķir pabalstu, lai nodrošinātu palīdzību veselības aprūpei

|  |  |
| --- | --- |
| **Pabalsta funkcija/uzdevums** | Sociālais dienests piešķir pabalstu, lai nodrošinātu palīdzību veselības aprūpei |
| **Pabalsta īss apraksts** | Pabalsts ir paredzēts kā:   * materiāla palīdzība pacientu iemaksu segšanai un veselības aprūpes pakalpojumu apmaksai; * materiāla palīdzība ārstniecības personu nozīmētu medikamentu iegādes izdevumu daļas samaksai; * pensionāriem un invalīdiem ar slimību izraisītu vidēju un smagu inkontinenci, kuriem nav tiesību šos līdzekļus saņemt kā kompensētos medicīniskos līdzekļus, saskaņā ar ārsta speciālista atzinumu par nepieciešamību lietot inkontinences līdzekļus – pabalsts inkontinences līdzekļu iegādei. |
| **Pabalsta saņēmējs** | Fiziska persona |
| **Pabalsta saņēmēja apraksts (ja pabalsta saņēmējam ir speciāli definēti kritēriji)** | Pabalstus var saņemt personas, kuras ir deklarējušas pamata dzīvesvietu Rojas novada administratīvajā teritorijā, dzīvo atbilstoši iesniegumā norādītajai adresei un kurām ar sociālā dienesta lēmumu noteikts trūcīgas vai maznodrošinātas ģimenes (personas) statuss. |
| **Atgādinājums saņēmējam** | Lai lemtu par pabalsta piešķiršanu, personai papildus jāiesniedz rēķins vai stingrās uzskaites maksājuma čeks no ārstniecības iestādes un/vai aptiekas, kas izsniegts tekošā kalendārā gada laikā, kamēr ģimenei (personai) ir spēkā sociālā dienesta lēmums par ģimenes atbilstību trūcīgas vai maznodrošinātas ģimenes (personas) statusam, kā arī ārsta nozīmēto medikamentu recepšu kopijas. |
| **Brīdinājums saņēmējiem** | 1. Pabalstu pacientu iemaksu segšanai nepiešķir personai, kura normatīvajos aktos noteiktajā kārtībā ir atbrīvota no pacienta iemaksas. 2. Pabalsts nevar pārsniegt:  * ģimenei (personai), kurai spēkā ir trūcīgas ģimenes (personas) statuss, 70,00 eiro vienai personai un 100,00 eiro ģimenei kalendārajā gadā. * ģimenei (personai), kurai spēkā ir maznodrošinātas ģimenes (personas) statuss, 50,00 eiro vienai personai un 70,00 eiro ģimenei kalendārajā gadā. |
| **Normatīvie akti, kas reglamentē pabalsta sniegšanu** | ***„Sociālo pakalpojumu un sociālās palīdzības likums”***  Izdevējs: Saeima  Veids: likums  Statuss: spēkā esošs  Pieņemts: 31.10.2002  Stājies spēkā: 01.01.2003.  Hipersaite: <https://likumi.lv/doc.php?id=68488>  ***„Noteikumi par sociālo pakalpojumu un sociālās palīdzības saņemšanu”***  Izdevējs: Ministru kabinets  Veids: noteikumi  Numurs: 138.  Statuss: spēkā esošs  Pieņemts: 02.04.2019.  Stājies spēkā: 05.04.2019..  Hipersaite: <http://likumi.lv/ta/id/305995-noteikumi-par-socialo-pakalpojumu-un-socialas-palidzibas-sanemsanu>  ***„Par ģimenes vai atsevišķi dzīvojošas personas atzīšanu par trūcīgu vai maznodrošinātu un sociālajiem pabalstiem Rojas novadā”***  Izdevējs: Rojas novada Dome  Veids: saistošie noteikumi Nr.7/2013  Statuss: spēkā esošs  Pieņemts: 19.02.2013.  Hipersaite: <http://roja.lv/pictures/7_2013_PRECIZ_Par_gim.vai_pers.atzis.par_truc.vai_maznodros.un_soc.pabalstiem_novada%20(1).doc> |
| **Pabalsta saņemšanai nepieciešamie dokumenti** | * Iesniegums, * rēķins vai stingrās uzskaites maksājuma čeks no ārstniecības iestādes un/vai aptiekas, kas izsniegts tekošā kalendārā gada laikā, kamēr ģimenei (personai) ir spēkā sociālā dienesta lēmums par ģimenes atbilstību trūcīgas vai maznodrošinātas ģimenes (personas) statusam, * ārsta nozīmēto medikamentu recepšu kopijas. |
| **Pabalsta saņemšanas termiņš** | Sociālais dienests 10 darbdienu laikā pēc iesniegto dokumentu saņemšanas pieņem lēmumu |
| **Pabalsta termiņa apraksts** | Vienreiz gadā vai kamēr sasniegta saistošajos noteikumos „Par ģimenes vai atsevišķi dzīvojošas personas atzīšanu par trūcīgu vai maznodrošinātu un sociālajiem pabalstiem Rojas novadā” noteiktās pieļaujamās summas. |
| **Administratīvais process** | Ir |
| **Administratīvā procesa apraksts** | 1. Rojas novada sociālā dienesta lēmumu pabalsta pieprasītājs var apstrīdēt mēneša laikā no tā spēkā stāšanās dienas, iesniedzot iesniegumu Rojas novada domē.  Adrese:  Rojas novada dome,  Zvejnieku ielā 3,  Rojā, Rojas novadā, LV-3264;  2. Rojas novada domes Administratīvo aktu var pārsūdzēt Administratīvajā tiesā likumā noteiktajā kārtībā.  Adrese: Administratīvā rajona tiesa Liepājas tiesu nams, Lielā iela 4, Liepāja, LV-3401  **Tālr.:** 63407901  **Fakss:** 63407915  **e-pasts:** [liepaja.administrativa@tiesas.lv](mailto:liepaja.administrativa@tiesas.lv) |
| **Pabalsta kanāli** | Klātiene |
| **Ar pabalsta saņemšanu saistītie maksājumi** | Nav |
| **Nepieciešamās veidlapas** | Iesniegums |
| **Pabalstu sniedzēja darba laiki** | Pieņemšanas laiki:  Pirmdienās 9.00 – 13.00, 14.00 – 18.00  Trešdienās 9.00 – 13.00, 14.00 – 17.00  Piektdienās 9.00 – 15.00 |
| **Pabalstu sniedzēju adrese** | Rojas novada Sociālais dienests, Celtnieku iela 6, Roja, Rojas novads, LV-3264; [www.roja.lv](http://www.roja.lv) |
| **Tālrunis, e-pasts** | 63269551; e-pasts: [socialaisdienests@roja.lv](mailto:socialaisdienests@roja.lv) |

**Pabalsta soļi:**

1. Klients iesniedz iesniegumu,
2. Sociālās palīdzības organizators reģistrē,
3. Sociālās palīdzības organizators izskata pabalsta pieprasītāja iesniegtos dokumentus un sastāda lēmuma projektu par pabalsta piešķiršanu vai atteikumu to piešķirt, ja pabalsta pieprasītāja mājsaimniecības situācija nav atbilstoša kādam no noteikumos noteiktajiem pabalsta piešķiršanas nosacījumiem, un nosuta to Rojas novada sociālā dienesta vecākajam sociālajam darbiniekam izskatīšanai;
4. Rojas novada sociālā dienesta vecākais sociālais darbinieks izskata dokumentus un lēmuma projektu nodot parakstīšanai Rojas novada sociālā dienesta vadītājam;
5. Sociālās palīdzības organizators saņem lēmumu, informē par to pabalsta pieprasītāju, iesniedz Rojas novada domes grāmatvedībā sarakstu par pabalsta piešķiršanu. Rojas novada domes grāmatvedība pabalstu ieskaita klienta bankas kontā, pakalpojuma sniedzējam (apmaksājot pavadzīmi par preču iegādi) vai izmaksā Rojas novada domes kasē.